###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of**

**Gilan Belediyesi**

**PROCESVERBAL**

**Nga procesverbali i mbledhjes së IV (katërt) të Komitetit për Politikë dhe Financa , i mbajtur në sallën e kuvendit komunal më 16.04.2024 në orën 10:00.**

**Në mbledhje morën pjesë:** Kushtrim Kadriu,Avdyl Aliu, Shpresa K. Emini, Ramiz Ramadani, Bujar Nevzati, Arianit Sadiku, Krenare L. Kqiku, Nazim Gagica, Mimoza K. Qerimi, Ilmi Limoni-DBF, Bajram Isufi-DBP, Ali Arifi- DUPMM, Besnik Shala, Sadete T. Osmani-OSBE dhe Ilmi Musliu nga Zyra për Informim.

Mbledhjen e kryesoi kryesuesi i komitetit Kushtrim Kadriu i cili përshëndeti të pranishmit dhe hapi mbledhjen me këtë:

**R E N D P U N E**

1. **Konstatimi i prezencës së anëtarëve dhe miratimi i procesverbalit të mbledhjes**

**së kaluar**

1. **Raporti financiar për periudhën Janar-Mars 2024**
2. **Propozim për lejimin e rritjes së buxhetit nga tejkalimi i realizimit të të hyrave vetanake të planfikuara të vitit 2023**
3. **Rishqyrtimi i Vendimit për ndryshimin dhe plotësimin e Vendimit 01.nr.016-35193 të datës 31.03.2022 për caktimin e anëtarëve në Komitetin për Politikë dhe Financa të Kuvendit të Komunës së Gjilanit (kërkesë e MAPL)**
4. **Plani Lokal i Veprimit për Cilësi të Ajrit**
5. **Emërimin e Komisionit për dhënien e titujve të nderit, çmimeve, mirënjohjeve dhe shpërblimeve**
6. **Emërimin e Komisionit për përcaktimin e Listës së lokacioneve dhe hapësirave publike për vendosjen e përmendoreve, shtatoreve, busteve dhe simboleve brenda territorit të komunës së Gjilanit**
7. **Emërimin e Këshillit Komunal për vlerësimin e meritave historike e shoqërore të personaliteteve dhe ngjarjeve nga territori i Komunës së Gjilanit, tërësia etnike shqiptare dhe më gjerë**
8. **Raporti i punës i NPL “Stacioni i Autobusëve”, NPL”Tregu” dhe “EkoHigjiena”**
9. **Informatë rreth manifestimit tradicional “Flaka e Janarit”2024**
10. **Informatë rreth mbjelljeve pranverore**
11. **Diskutim rreth ngritjes së kujdesit institucional për grupet e Margjinalizuara**
12. **Diskutim rreth organizimit të trafikut publik brenda qytetit të Gjilanit**
13. **Të ndryshme**

***Me 6 vota për miratohet procesverbali i mbledhjes së kaluar pa vërejtje.***

1. **Raporti financiar për periudhën Janar-Mars 2024**

**Ilmi Limoni** paraqiti para anëtarëve raportin financiar për periudhën Janar-Mars të vitit 2024.

**Avdyl Aliu:** unë do të flas në seancën e radhës për këtë pikë dhe jam për që të rekomandohet raporti financiar.

**Me 8 vota për miratohet pika e parë e Rendit të punës dhe rekomandohet për kuvend.**

1. **Propozim për lejimin e rritjes së buxhetit nga tejkalimi i realizimit të të hyrave vetanake të planfikuara të vitit 2023**

**Ilmi Limoni** paraqiti para anëtarëve pikën 3 të rendit të Punës.

**Krenare L. Kqiku:** të gjitha sqarimet u dhanë ne vetëm e mbështesim për seancën e rregullt.

**Avdyl Aliu:** kisha dashtë me ditë nëse janë në kuadër të milionëve këtu, në kuadër të tyre edhe mjetet që kanë mbet të pashfrytëzuara a janë këto?

**Ilmi Limoni:** me vendim të ministrit sipas ligjit 2024 janë bartur automatikisht aty ku kanë mbet pa u shfrytëzuar.

**Avdyl Aliu:** në vitin e kaluar kur e kemi votuar buxhetin për vitin 2024 dhe e kemi votuar pas disa kërkesave që i kemi pas dhe kemi pas 3 kërkesa me i fut në buxhetim fshatin e lumtur, funksionalizimin e kemi pas, vazhdimin e punimeve në shesh dhe një vendim për me i subvencionu çerdhet.

Edhe ne kemi treguar mirëkuptim pas pranimit të këtyre projekteve që me i fut në vitin 2024 dhe me sa jemi ne në njohuri për këto 3 projektet nuk ka fare asnjë lëvizje në këtë drejtim.

Prandaj unë i kam hezitimet e mia dhe pa një takim shtesë dhe pa i pa mirë edhe njëherë të gjitha projektet qysh janë planifikuar ato mjete, ne nuk jemi të gatshëm për me rekomandu për kuvend.

**Ilmi Limoni:** për gjitha kërkesat që janë dakorduar unë kam qenë prezent dhe 100% janë realizuar, 2 projektet kanë hy me buxhet qysh keni kërkuar edhe te sos fshati dhe ajo pjesa e lumit Mirusha dhe është bërë ekzekutimi i pagesës.

**Avdyl Aliu:** as 1% jo, por tregom në fshatin e lumtur çka është bërë në funksionalizimin e fshatit të lumtur përpos asaj që me sjell Bashkësinë Islame e me ju fal atyre projektin?

Projektin e ndërtuar për krejt tjera qëllime?

Edhe te sheshi as 1 % nuk është punuar në shesh, pagesat dhe obligimet janë obligime që rrjedhin nuk është bërë kërkesa për mjetet me pagu obligime.

Kërkesa është bërë me vazhdu punën në shesh në 2 drejtimet.

**Arianit Sadiku:** me keqardhje po e nis këtë diskutim, po shihet saktë dhe qartë tendenca për të bllokuar ekzekutivin dhe të gjitha kërkesat të cilat i kanë pas opozita së bashku që i kanë drejtuar me shefat e grupeve, i ke në dokumentet që kanë lëviz dhe janë pranuar si të tilla.

Në rast se dikush prit që në ditën e parë të ekzekutohen të gjitha veprimet, e dini se është një periudhë procedurale që duhet të ndjeket dhe të kryhen këto obligime.

Obligimet të cilat i keni lënë për çështjen e sheshit është dashtë detyrimisht të paguhen disa pagesa për me fillu vazhdimin e punimeve shtesë.

Cili ka qenë obligimi i komunës ndaj operatorit i cili i ka kryer punët janë shumica e mjeteve që kanë shku aty, pse nuk i keni bërë me kohë se s’kanë qenë as të projektume, as të planifikuara.

Sinqerisht insistimi për të vonuar vonimin e mjeteve e që jane tejet të nevojshme për ekzekutivin dhe lidhjet e tjera të marrëveshjeve të cilat janë të planfikuara me ministritë jeni të insistuar me i pengu, vetëm me dëmtu një ekzekutiv për mosrealizim të punimeve dhe projekteve.

Por humbësi në këtë rast është qytetari drejtpërdrejt, kështu që nuk kemi çka të diskutojmë më shumë sa i përket qëllimit ose tendencës të cilën jeni duke u munduar me gjetë një arsye.

**Nazim Gagica:** së pari është e palogjikshme dhe e paarsyeshme me u akuzu tani opozita për tendencë bllokimi sepse asnjë faj nuk e ka opozita që ka blloku projekte kur ju kanë mbet

3.300.000€ ?

Opozita ka kërkuar maksimalizim të shpenzimeve në projektet e planifikuara dhe në anën tjetër te realizmi i të hyrave po më intereson se në vitin 2022 planifikimi i të hyrave ka qenë mbi 6.000.000€, realizimi ka qenë mbi 5.000.000 , planifikimi për vitin 2023 ka qenë 5.000.000€ edhe realizimi është arrit .

Qysh ka mundësi që me u planifiku një vit paraprak 6.000.000€ e në vitin tjetër me ra planifikimi, paramendo me një organizatë private nëse një menaxher i planfikimit planifikon me humbje të ardhurat, çka ndodh me atë menaxher po mos të flasim në ekonominë e centralizume ?

Dhe tani qysh ka mundësi me u krenu që keni realizuar të hyra dhe në anën tjetër mund të gaboj por vetëm një pyetje.

A janë të orjentuara të gjitha këto mjete kthimi këtyre mjeteve por orjentimi i tyre meqë mund të gaboj nëse është saktë i orjentuar në gjitha projektet këtu ?

**Ilmi Limoni:** për Abdylin me plot përgjegjësi nëse mundet sekretaria ta gjejë ligjin e buxhetit 2024 me shfaq në ekran në gazetën zyrtare të Republikës së Kosovës edhe me i pa 4 projektet që janë në ligj të buxhetit 2024.

Sa i përket planifikimit të hyrave se komunat as sot, as para 10 viteve, as para 20 viteve nuk i kanë caktuar kufijtë buxhetor por këta kufij na i ka caktuar komisioni i granteve ndërsa sa i përket 6.000.000 €edhe këtë vit i kemi kufijtë që na i cakton ministria e financave ku aty bëjnë pjesë 3 ministra, kryeministri , 4 kryetarë komune dhe kryetari i komisionit për buxhet dhe financa i kuvendit të Kosovës.

Në vitin 2022 nuk kanë qenë 6.000.000€, kanë qenë pak më pak por mundemi me i sjell kufijtë buxhetor për seancën e radhës jo vetëm të vitit 2020 por nga viti 2004.

Ky tejkalim i të hyrave janë nga këto burime, nga tejkalimi i urbanizmit, ka pas tejkalim te tatimi në pronë dhe të hyrat indirekte që janë gjobat e trafikit, gjobat e gjykatave, Agjensionit Pyjor të Kosovës.

**Avdyl Aliu:** po pajtohem me shumicën e tyre, por kjo që po e thua po bëhet pjesë e një mashtrimi me numra dhe Ilmiu po bëhet pjesë e mashtrimit me numra.

Tjetër është me pa të shkruar, tjetër me pa të realizuar, unë do ti gjej projektet e vitit 2023 që nuk janë kryer ?

**Ilmi Limoni:** ligj buxheti 2024 të 4 projektet që u marr vendim në kuvendin komunal janë në ligj të buxhetit, dhe kur të shpenzohen janë drejtoritë përkatëse që janë te shërbimet publike 4 projektet ku drejtori i DSHP deri në dhjetor duhet ti paguaj.

**Bujar Nevzati:** ne jemi zotuar si shefa të grupeve me kryetarin e komunës që do ta mbështesim, edhe shefin e financave e njoh si njeri profesional dhe e dëgjova me vëmendje. Ky mundet me garantu për mjetet që janë të planifikuara, por për projektet nuk bën me garantu se ne jemi marr vesh .

Unë jam që të futet në rend dite kjo pikë dhe me debatu në seancën e ardhshme dhe nëse nuk marrim zotime që këto që jemi marr vesh që do të kryhen, unë nuk votoj dmth për sot jam për me rekomandu.

Ne si PDK për 3 projekte jemi marr vesh psh për rrugën Malishevë Vërbicë deri ku ka mbrri?

**Arianit Sadiku:** për Abdylin dhe Bujarin unë personalisht si Arianit në rast se këto kërkesa të juaja që kanë qenë në dakordancë me kryetarin, nuk fillojnë asgjë unë personalisht garantoj që këtë vit nuk e votoj buxhetin e planifikuar për vitin e ardhshëm.

Bashkë me juve ka me ngrit zërin për projekte që po dakordohemi që kanë me u përfundu dhe së bashku me këshilltar të tjerë do të jem me ju.

**Me 4 vota për 5 kundër nuk miratohet pika e 3 e Rendit të Punës.**

1. **Rishqyrtimi i Vendimit për ndryshimin dhe plotësimin e Vendimit 01.nr.016-35193 të datës 31.03.2022 për caktimin e anëtarëve në Komitetin për Politikë dhe Financa të Kuvendit të Komunës së Gjilanit (kërkesë e MAPL)**

**Me 7 vota për miratohet pika e 4 e Rendit të punës dhe rekomandohet për kuvend.**

1. **Plani Lokal i Veprimit për Cilësi të Ajrit**

**Ali Arifi-**paraqiti para anëtarëve planin Lokal për Cilësi të Ajrit.

**Me 8 vota për miratohet pika e 5 e Rendit të punës dhe rekomandohet për kuvend.**

1. **Emërimin e Komisionit për dhënien e titujve të nderit, çmimeve, mirënjohjeve dhe shpërblimeve**
2. **Emërimin e Komisionit për përcaktimin e Listës së lokacioneve dhe hapësirave publike për vendosjen e përmendoreve, shtatoreve, busteve dhe simboleve brenda territorit të komunës së Gjilanit**
3. **Emërimin e Këshillit Komunal për vlerësimin e meritave historike e shoqërore të personaliteteve dhe ngjarjeve nga territori i Komunës së Gjilanit, tërësia etnike shqiptare dhe më gjerë**

**Me 8 vota për miratohen pika e 6,7 dhe 8 e Rendit të punës dhe rekomandohen për kuvend.**

1. **Raporti i punës i NPL “Stacioni i Autobusëve”, NPL”Tregu” dhe “EkoHigjiena”**

**Me 8 vota për miratohet largimi i pikës së 9 nga Rendi i punës.**

1. **Informatë rreth manifestimit tradicional “Flaka e Janarit”2024**

**Me 8 vota për miratohet pika e 10 e Rendit të punës dhe rekomandohet për kuvend.**

1. **Informatë rreth mbjelljeve pranverore**

**Me 8 vota për miratohet pika e 11 e Rendit të punës dhe rekomandohet për kuvend.**

1. **Diskutim rreth ngritjes së kujdesit institucional për grupet e Margjinalizuara**
2. **Diskutim rreth organizimit të trafikut publik brenda qytetit të Gjilanit**

**Me 8 vota për miratohen pika 12 dhe 13 e Rendit të punës dhe rekomandohen për kuvend.**

1. **Të ndryshme**

**Avdyl Aliu:** ne po ndodh të bëjmë shumë pyetje edhe mos të na kthehen përgjigjjet kurrë, e kanë mësuar që në çdo seancë që do t’ju përgjigjemi me shkrim, por asnjë përgjigjje me shkrim se kam marr.

Duhet të kemi edhe transmetim të seancës, se sa për dijeni ajo seancë nuk do të mbahet.

I kam dy propozime për rendin e punës, raportin e komisionit për zgjedhjen e këshillave lokal e kemi pas takimin është i gatshëm dhe propozimi tjetër kërkojmë që të raportohet për seancën e radhës dikush nga DUPMM , DSHP ose dikush tjetër për projektin e rrugës Hamdi Kurteshi ku kërkojmë një paraqitje të projektit.

**Krenare L. Kqiku:** sa i përket propozimit për me fut në rend dite raportin e këshillave të fshatrave, unë me sa kam informacion e di se janë bërë 2 ankesa dhe mendoj se pa u shqyrtuar ato 2 ankesa është e pakuptimtë me fut në rend dite.

Kështu që ju si anëtarë, si grup punues është mirë fillimisht ti trajtoni, ti shqyrtoni ato ankesa dhe pastaj ta sjellim në kuvend.

Unë jam kundër kësaj pike me fut në rend ditës.

**Avdyl Aliu:** sa për informatë ne veç sa e patëm komisioni takimin dhe vendosëm që për me rekomandu për kuvend.

**Besnik Shala:** një punë të cilën e kanë kryer komisioni mirë nuk po di pse doni me i dhanë kahje pakuptimtë për mos shqyrtimin e 2 ankesave që kanë ardhën prej njerëzve me emër, me mbiemër, me letërnjoftim.

**Bujar Nevzati:** unë në emër të grupit të këshilltarëve të PDK -së kam vërejtjet te përgjigjjet e drejtorëve që nuk po i marrim as me kohë, as nuk i kemi marr fare disa përgjigjje, te mungesa e drejtorëve në seancën e komitetit.

Andaj kërkoj që pikat në të ardhmen që drejtorët nuk janë këtu, dhe nuk i kthejnë përgjigjjet që mos ti diskutojmë nga seanca e ardhshme.

Sa i përket 2 pikave që u përmendën ne biseduam te komisioni i këshillave lokal dhe unë mendoj se ne u morëm vesh që të enjten ta kemi edhe një takim, që ti shqyrtojmë edhe këto 2 kërkesa dhe për seancën e ardhshme raporti të vjen me shqyrtimin e 2 kërkesave.

Te projekti i rrugës Hamdi Kurteshi kërkoj që të na njoftojnë në seancën e ardhshme.

**Me 8 vota për miratohet raporti i këshillave të fshatrave me ndryshimet që do të bëhet para seancës.**

**Me 8 vota për miratohet Informatë rreth projektit të rrugës Hamdi Kurteshi rekomandohet për seancën e radhës.**

**Sadri Arifi:** dua të jap një sqarim jashtë rendit të punës rreth çështjes së transmetimit ju jeni politikan dhe keni dëshirë që të keni transmetim por ne si institucion në momentin që e transmetojmë në ëeb faqen në you tube sipas rregullores për komunat e hapura ne e kemi plotësuar obligimet për transparencë si kuvend.

**Mbledhja përfundoi në orën 10:55.**

**Procesmbajtësja Kryesuesi i KPF**

**Arbresha Ismaili-Hyseni Kushtrim Kadriu**